CELEX: 32011R0110
Language: hu
Date: 2011-02-08 00:00:00
Title: A Bizottság 110/2011/EU rendelete ( 2011. február 8. ) az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek a nettó szociális védelmi juttatásokra vonatkozó ESSPROS-modul esetében a megfelelő adattovábbítási formátumok, a továbbítandó eredmények és a minőségmérési kritériumok tekintetében történő végrehajtásáról  EGT-vonatkozású szöveg

9.2.2011   
            
            
               HU
            
            
               Az Európai Unió Hivatalos Lapja
            
            
               L 34/29
            
         A BIZOTTSÁG 110/2011/EU RENDELETE
   (2011. február 8.)
   az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek a nettó szociális védelmi juttatásokra vonatkozó ESSPROS-modul esetében a megfelelő adattovábbítási formátumok, a továbbítandó eredmények és a minőségmérési kritériumok tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az integrált szociális védelmi statisztikák európai rendszeréről (ESSPROS) szóló, 2007. április 25-i 458/2007/EK európai parlamenti és tanácsi rendeletre (1) és különösen annak 7. cikke (2) bekezdésére,
   mivel:
   
               (1)
            
            
               A 458/2007/EK rendelet létrehozott egy módszertani keretet a statisztikának az Európai Unió javát szolgáló összehasonlítható alapon történő összeállítására, valamint határidőket szabott a ESSPROS-nak (European system of integrated social protection statistics, integrált szociális védelmi statisztikák európai rendszere) megfelelően összeállított statisztika továbbítására.
            
         
               (2)
            
            
               A 458/2007/EK rendelet 7. cikkének (2) bekezdése értelmében végrehajtási intézkedéseket kell elfogadni a nettó szociális védelmi juttatásokra vonatkozó modul esetében az adattovábbítás formátumával, a továbbítandó eredményekkel és a minőségmérés feltételeivel kapcsolatban.
            
         
               (3)
            
            
               A nettó szociális védelmi juttatásokra vonatkozó modult a „leszűkített megközelítés” alkalmazásával kell előállítani annak érdekében, hogy a kedvezményezettek populációja megegyezzék az ESSPROS-alaprendszerben gyűjtött bruttó szociális védelmi juttatások kedvezményezettjeiével.
            
         
               (4)
            
            
               Az ebben a rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   (1)   A nettó szociális védelmi juttatásokra vonatkozó modul esetében az adattovábbítás formátuma és a továbbítandó eredmények az I. mellékletben vannak meghatározva.
   (2)   A nettó szociális védelmi juttatásokra vonatkozó modul adatminőségének mérésére vonatkozó kritériumok a II. mellékletben vannak meghatározva.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 113., 2007.4.30., 3. o.
   
      I. MELLÉKLET
      
         A nettó szociális védelmi juttatásokra vonatkozó modul adattovábbítási formátumai és a továbbítandó eredmények
      
      1.   TOVÁBBÍTANDÓ ADATOK
      A nettó szociális védelmi juttatásokra vonatkozó adatokat (szűkebb megközelítés) a Bizottság által megadott formátumban kell továbbítani.
      Továbbítandó változók:
      
                  1.1.
               
               
                  Átlagos tételenkénti adóarány (AITR) és átlagos tételenkénti társadalombiztosítási járulékarány (AISCR) az alábbiak szerinti párhuzamos bontásban:
                  
                              —
                           
                           
                              kizárólag a pénzbeli szociális védelmi juttatások részletes osztályozása (az ESSPROS-kézikönyv 1. függelékében meghatározottak szerint),
                           
                        
                              —
                           
                           
                              a „rendszerek felsorolása” táblázatban felsorolt rendszerek (az 1322/2007/EK bizottsági rendelet (1) I. mellékletében meghatározottak szerint).
                           
                        
            
                  1.2.
               
               
                  Fennmaradó adókedvezmények (csak akkor kell megadni, ha az AITR-ben és/vagy az AISCR-ben nincsenek közvetlenül elszámolva).
                  Minden fennmaradó adókedvezményt az osztályozás első szintjén funkciók szerint kell bontani a 458/2007/EK rendelet 2. cikkének b) pontjában meghatározott kockázatok és szükségletek listája szerint.
                  A fennmaradó adókedvezményre vonatkozó adatokat a nemzeti pénznemben kell megadni.
               
            
                  1.3.
               
               
                  Nettó szociális juttatásokra (szűkebb megközelítés) vonatkozó adatok az alábbiak szerinti párhuzamos bontásban:
                  
                              —
                           
                           
                              a szociális védelmi juttatások részletes osztályozása (az ESSPROS-kézikönyv 1. függelékében meghatározottak szerint),
                           
                        
                              —
                           
                           
                              az 1322/2007/EK bizottsági rendelet I. mellékletében található „rendszerek felsorolása” táblázatban felsorolt rendszerek (jelenteni kell a valamennyi rendszer összegével megegyező „összes rendszer szintjén” található adatokat is).
                           
                        A nettó szociális juttatásokat az 1322/2007/EK rendelet I. mellékletében meghatározott bruttó szociális védelmi juttatások és az 1.1. és 1.2. pontban említett változók összekapcsolásával kell előállítani.
               
            2.   REFERENCIA-KÉZIKÖNYV
      Az e rendelet alkalmazásakor használandó részletes osztályozásokat és fogalommeghatározásokat a Bizottság által a tagállamok együttműködésével készített ESSPROS-kézikönyv tartalmazza.
      
         (1)  HL L 294., 2007.11.13., 5. o.
   
   
      II. MELLÉKLET
      A.   A NETTÓ SZOCIÁLIS VÉDELMI JUTTATÁSOKRA VONATKOZÓ MODUL ADATMINŐSÉG-MÉRÉSI KRITÉRIUMAI
      A 223/2009/EK európai parlamenti és tanácsi rendelet (1) 12. cikkével összhangban a nettó szociális védelmi juttatások adatgyűjtésének éves minőségértékelése során a következő kritériumokat kell alkalmazni: relevancia, pontosság, időszerűség, időbeli pontosság, hozzáférhetőség és egyértelműség, összehasonlíthatóság és koherencia.
      B.   TOVÁBBÍTANDÓ INFORMÁCIÓK
      A tagállamok a következőkre vonatkozóan szolgáltatnak információt:
      1.   Kapcsolat
      
      1.1.   Az adat-összeállító adatai
      2.   Pontosság
      
      2.1.   Az adatforrások kiterjedése: a felhasznált források típusai (regiszterek vagy más adminisztratív források, felmérések, becslések); a különböző forrástípusok alapján összeállított rendszerek/funkciók adatai; jelentések azokról a problémákról, amikor az adatforrások kiterjedése miatt az adatokat becsülni kell.
      2.2.   A becslések során és az adatforrások hiányos kiterjedése esetén használt módszertanok és feltételezések:
      
                  —
               
               
                  adminisztratív adatok,
               
            
                  —
               
               
                  felmérés,
               
            
                  —
               
               
                  modellezés,
               
            
                  —
               
               
                  egyéb (meg kell határozni).
               
            2.3.   A statisztika felülvizsgálata:
      
                  —
               
               
                  változások a felhasznált adatforrásokban,
               
            
                  —
               
               
                  változások az adatbecsléshez használt módszerekben és feltételezésekben,
               
            
                  —
               
               
                  adatok felülvizsgálata koncepcionális kiigazítások következtében (például a nemzeti számlákban történt korrekciók),
               
            
                  —
               
               
                  adatok felülvizsgálata a végleges statisztika rendelkezésre állása miatt,
               
            
                  —
               
               
                  adatok felülvizsgálata minőség-ellenőrzés miatt,
               
            
                  —
               
               
                  az adatfelülvizsgálati irányvonalak leírásának elfogadása.
               
            3.   Összehasonlíthatóság
      
      3.1.   Földrajzi összehasonlíthatóság:
      
                  —
               
               
                  eltérések a teljes lefedettségétől a végleges adatoknál,
               
            
                  —
               
               
                  eltérések az ESSPROS-módszertantól,
               
            
                  —
               
               
                  az eltérések okainak és az alkalmazott módszereknek a részletezése,
               
            
                  —
               
               
                  az eltérések összehasonlíthatóságra gyakorolt hatásának megbecsülése.
               
            3.2.   Időbeli összehasonlíthatóság:
      
                  —
               
               
                  a korábbi és a jelenlegi adatok lefedettsége közötti összefüggés leírása,
               
            
                  —
               
               
                  a korábbi és a jelenlegi adatok összehasonlíthatóságának leírása.
               
            4.   Hozzáférhetőség és egyértelműség
      
      4.1.   Az ország által elfogadott, adatokra vonatkozó tájékoztatási irányvonalak leírása.
      4.2.   A felhasználóknak adott metaadatok/módszertan leírása.
      5.   Relevancia
      
      5.1.   Annak leírása, hogy a statisztikai adatok mennyiben felelnek meg a felhasználók jelenlegi és lehetséges igényeinek.
      C.   A MINŐSÉGJELENTÉSEK ELKÉSZÍTÉSÉNEK MENETRENDJE
      A nettó szociális védelmi juttatásokra vonatkozó modulról évente készül minőségjelentés.
      Az N. évre vonatkozó jelentést az N + 3. év január 31-éig kell továbbítani a Bizottságnak (Eurostat).
      D.   A MINŐSÉGJELENTÉSEK TOVÁBBÍTÁSÁNAK FORMÁTUMA
      Az adatok minőségére vonatkozó információkat a Bizottság (Eurostat) által megadott formátumban kell továbbítani.
      
         (1)  HL L 87., 2009.3.31., 164. o.